যোৰহাট ষ্টেডিয়াম
যোৰহাট ষ্টেডিয়াম () হৈছে অসমৰ আটাইতকৈ পুৰণি বহুমুখী ষ্টেডিয়াম। ই অসমৰ যোৰহাট চহৰত অৱস্থিত। ষ্টেডিয়াম খনত মৃণ্ময় গেলেৰীৰ লগতে অত্যাধুনিক পকী গেলেৰীও আছে। ইয়াত মুঠ ১২,০০০ দৰ্শকে খেল উপভোগ কৰিব পাৰে। ইয়াৰ পুৰণি মৃণ্ময় গেলেৰী সমূহৰ ডিজাইন স্বৰ্গীয় অবনী মোহন চৌধুৰীয়ে কৰিছিল। বিভিন্ন ক্ৰিকেট আৰু ফুটবল  প্ৰতিযোগিতা সমূহ এই ষ্টেডিয়ামত অনুষ্ঠিত হয়। এই ষ্টেডিয়ামতে ১৯৪৯/৫০ চনত অসমৰ প্ৰথম ৰঞ্জি ট্ৰফীৰ খেল অনুষ্ঠিত হৈছিল।

সন্মানীয় এ.টি.পি.এ. শ্বিল্ড ফুটবল প্ৰতিযোগিতা যোৰহাটৰ ফুটবল তথা ক্ৰীড়া ক্ষেত্ৰৰ এক বিশেষ আকৰ্ষণ, য'ত ৰাজ্য তথা উত্তৰ পূৰ্বাঞ্চলৰ লগতে দেশৰ শ্ৰেষ্ঠ দল সমূহে অংশগ্ৰহণ কৰে।  অসমৰ অন্যতম পুৰণি এই ফুটবল প্ৰতিযোগিতাখন প্ৰথম ১৯৬০ চনত এই ষ্টেডিয়ামতে অনুষ্ঠিত হৈছিল। অসমৰ প্ৰধান পেছাদাৰী ফুটবল লীগ অসম ৰাজ্যিক প্ৰিমিয়াৰ লীগৰ যোৰহাটৰ দল যোৰহাট টাউন ক্লাবে এইখন ষ্টেডিয়ামক নিজৰ ঘৰুৱা খেলপথাৰ হিচাপে ব্যৱহাৰ কৰে।

লগতে চাওক
 যোৰহাট জিমখানা ক্লাব

তথ্যসূত্ৰ

বাহ্যিক সংযোগ 
 Cricinfo
 Cricketarchive
 Jorhat Stadium

ষ্টেডিয়াম
 যোৰহাট